rejauldu/bengali-wikipedia huggingface dataset:
নংস্তৈন () ভারতের মেঘালয় রাজ্যের পশ্চিম খাসি পাহাড় জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪০৯ মিটার (৪৬২২ ফুট)। File:Langshiang Falls Located in Sangriang, Nongstoin.jpg নংস্তৈনের সাংগ্ৰিয়ানে অবস্থিত লাংশিয়াং ঝর্ণা   জনসংখ্যার উপাত্ত  ভারতের ২০০১ সালের আদমশুমারি অনুসারে নংস্তৈন শহরের জনসংখ্যা হল ২২,০০৩ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে নংস্তৈন এর সাক্ষরতার হার বেশি।  এই শহরের জনসংখ্যার ২৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মেঘালয়ের শহর ও নগর বিষয়শ্রেণী:মেঘালয়ের ভূগোল বিষয়শ্রেণী:পশ্চিম খাসি পাহাড় জেলা
স্পোর্টস আরগাস শনিবারের খেলার পত্রিকা যা গোলাপী কাগজে ছাপা হত এবং ইংল্যান্ডের বার্মিংহামে ১৮৯৭ থেকে ২০০৬ সাল পর্যন্ত প্রকাশিত হয়েছিল। এর দুর্দান্ত আবেদন এমন ছিল যে শনিবার বিকাল ৩টা খেলা সম্পূর্ণ হওয়ার পরে খুব শীঘ্রই এটি উপলব্ধ ছিল।   ১৮৯৭ সালের ফেব্রুয়ারিতে প্রথম সংস্করণ প্রকাশিত হয়েছিল। বেশ কয়েক বছর ধরে আরগাস  ছিল ব্রিটেনের সর্বাধিক বিক্রিত ক্রীড়া সংবাদপত্র এবং এর ৩২ থেকে ৪০ পৃষ্ঠার ছিল।  স্ট্যান্ডেলোন সংবাদপত্র হিসাবে এর সর্বশেষ সংস্করণ ১৩ মে ২০০৬ এ প্রকাশিত হয়েছিল। যদিও ২০০৫ সালে এর প্রচলন গড়ে ১০,০০০ ছিল, শনিবার বিকাল ৩ টায় ফুটবল ম্যাচগুলি সরে যাওয়ার কারণে এটি বছরে প্রায় ১০০,০০০ পাউন্ড স্টার্লিং হারাচ্ছিল।   বার্মিংহাম মেইলের শনি ও সোমবার সংস্করণে ১৬ পৃষ্ঠার খেলাধুলা বিভাগের নাম হিসাবে শিরোনামটি কেবল টিকে আছে।     তথ্যসূত্র   বিষয়শ্রেণী:যুক্তরাজ্যের ক্রীড়া সংবাদপত্র বিষয়শ্রেণী:যুক্তরাজ্যের বিলুপ্ত সংবাদপত্র বিষয়শ্রেণী:১৮৯৭-এ প্রতিষ্ঠিত প্রকাশনা বিষয়শ্রেণী:২০০৬-এ বিলুপ্ত প্রকাশনা বিষয়শ্রেণী:রিচ পিএলসি
কসমস ১৬৭ (; অর্থ: কসমস ১৬৭), যা ৪ভি-১ নং. ৩১১ নামেও পরিচিত, হলো শুক্র অনুসন্ধানের জন্য ১৯৬৭ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হলেও তা কখনওই নিম্ন পৃথিবী কক্ষপথ ছেড়ে যেতে পারেনি।   মহাকাশযান  ৪ভি-১ নং. ৩১১ মহাকাশযানটি ল্যাভোচ্কিন কর্তৃক নির্মিত এবং পরিচালিত দুটি ৪ভি-১ মহাকাশযানের মধ্যে দ্বিতীয়; ভেনেরা ৪ এর পরে যেটি নির্মিত।    উৎক্ষেপণ  কসমস ১৬৭-কে মোলনিয়া এম উৎক্ষেপক যানে করে বাইকোনুর কসমোড্রোমের সাইট ১/৫ থেকে ১৯৬৭ সালের ১৭ জুন উৎক্ষেপণ করা হয়।   অভিযান  এই অভিযানের উদ্দেশ্য ছিল শুক্রে অবতরণ করা, যা ভেনেরা ৪ মহাকাশযানের অনুরূপ।   আরও দেখুন    শুক্র অভিযানসমূহের তালিকা;  ১৯৬৭-এ মহাকাশ যাত্রা;  সৌরজগত অনুসন্ধানের সময়লেখ।   তথ্যসূত্র    বহিঃসংযোগ   বিষয়শ্রেণী:ভেনেরা কর্মসূচি বিষয়শ্রেণী:১৯৬৭-এ উৎক্ষিপ্ত মহাকাশযান
রিয়া মজুমদার সিংঘল (জন্ম ১৯৮২) একজন ভারতীয় উদ্যোক্তা, যিনি জৈব-বিয়োজনযোগ্য এবং ব্যবহারের পরে পরিত্যাজ্য পণ্য তৈরি করেন। তাঁর পুরস্কারের মধ্যে রয়েছে নারী শক্তি পুরস্কার ।   জীবন  রিয়া মজুমদার সিংঘলের জন্ম ১৯৮২ সালে মুম্বাইয়ে । তিনি ব্রিস্টল, অক্সফোর্ড এবং হার্ভার্ড বিশ্ববিদ্যালয়ে পড়াশোনা করেছেন। তিনি লন্ডন এবং দুবাইতে সময় কাটিয়ে ২০০৯ সালে ভারতে ফিরে আসেন। তিনি ফাইজার ফার্মাসিউটিক্যাল কোম্পানির লন্ডন অফিসে বিক্রয় বিভাগে কাজ করতেন এবং পুনর্ব্যবহারের কথা চিন্তা না করেই এত প্লাস্টিক ফেলে দেওয়া দেখে তিনি অবাক হয়েছিলেন। ২০০৯ সালের মে মাসে তিনি ভারতে জৈব-বিয়োজনযোগ্য পণ্য তৈরির জন্য ১ মিলিয়ন ডলারের একটি কোম্পানি শুরু করেন। বাম|থাম্ব| রিয়া মজুমদার সিংঘল ২০১৯ সালের মার্চ মাসে নারী শক্তি পুরস্কার পাচ্ছেন তিনি ২০ জন কর্মচারী রেখেছিলেন এবং তাঁর পণ্য বাজারজাত করতে গিয়েছিলেন কিন্তু তিনি খুব একটা ভালো সাড়া পাননি। তাঁর পণ্যগুলি মাটিতে পড়লে ৯০ দিনের মধ্যে জৈব-পচনশীল হয়ে যাবে। সাধারণ প্লাস্টিকের সঙ্গে তুলনা করলে মানুষ প্রথম যে প্লাস্টিক স্ট্র ব্যবহার করেছে তা এখনও কোথাও না কোথাও পড়ে মাটিতে জমছে।  তাঁর কোম্পানি কাটলারি এবং প্লেটের মতো বিভিন্ন ধরণের ব্যবহারের পরে পরিত্যাজ্য (ডিসপোজেবল) জিনিসপত্র তৈরি করে। এগুলি শস্য শিল্পের বর্জ্য দিয়ে তৈরি। তাঁর অন্যতম গুরুত্বপূর্ণ গ্রাহক হল ভারতীয় রেলওয়ে।  ২০১৯ সালে তাঁকে "ভারতে স্থায়ী খাদ্য প্যাকেজিং শিল্পের পথিকৃৎ" হিসেবে নারী শক্তি পুরস্কার দেওয়া হয়। মনোনীত ১,০০০ জনেরও বেশি প্রার্থীর মধ্য থেকে তাঁকে নির্বাচিত করা হয়েছিল। নতুন দিল্লির  রাষ্ট্রপতি ভবনে এই পুরস্কার প্রদান করা হয়। ৪০ জনেরও বেশি নারীকে এই পুরস্কার দেওয়া হয়েছিল, তার মধ্যে তিনি ছিলেন একজন। এটি ভারতের মহিলাদের জন্য সর্বোচ্চ বেসামরিক সম্মান। তাঁদের পুরস্কারটি ভারতের তৎকালীন রাষ্ট্রপতি - রামনাথ কোবিন্দ কর্তৃক প্রদত্ত হয়েছিল।   পুরস্কার এবং সম্মাননা    নারী শক্তি পুরস্কার   ওয়ার্ল্ড ইকোনমিক ফোরাম 'ইয়ং গ্লোবাল লিডার' (ওয়াইজিএল)  কনফেডারেশন অফ ইন্ডিয়ান ইন্ডাস্ট্রির নারী ক্ষমতায়ন ও পরিষ্কার বায়ু সংক্রান্ত জাতীয় কমিটির সদস্য।   তথ্যসূত্র   বিষয়শ্রেণী:মুম্বইয়ের ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী
ডেনিস অ্যান্থনি টিটো (জন্ম: ৮ই আগস্ট, ১৯৪০ কুইন্‌স নিউ ইয়র্ক) একজন ইতালীয় আমেরিকান প্রকৌশলী এবং কোটিপতি, অতি পরিচিত সর্বপ্রথম মহাকাশ পর্যটক হিসাবে। ২০০১ সালে মাঝের দিকে, একটি আন্তর্জাতিক মহাকাশ স্টেশন পরিদর্শন মিশনে তিনি প্রায় আট দিন আইএসএস ইপি-১ এর ক্রু সদস্য হিসেবে কক্ষপথে ছিল। এই মিশনে মহাকাশযান সোয়াজ টিএম-৩২ দিয়ে পাঠানো এবং সোয়াজ টিএম-৩১ দিয়ে অবতরন করা হয়।   শিক্ষা  ডেনিশ টিটো নিউ ইয়র্ক ইউনিভার্সিটি থেকে ১৯৬২ সালে নভশ্চরণবিদ্যা এবং এরোনটিক্সে ব্যাচেলর ডিগ্রি অর্জন করেন এবং কানেটিকাটের, হার্টফোর্ডের রেনেসলার পলিটেকনিক ইন্সটিটিউট থেকে প্রকৌশল বিজ্ঞানে মাস্টার্স ডিগ্রি অর্জন করেন। তিনি সাই আপসাইলন এর একজন সদস্য এবং ১৮ই মে, ২০০২ সালে রেনেসলার পলিটেকনিক ইন্সটিটিউট থেকে প্রকৌশলীতে ডক্টরেট ডিগ্রী লাভ করেন। বর্তমানে তিনি নাসার জেট প্রপালশন ল্যাবরেটরির বিজ্ঞানী হিসাবে কাজ করেছেন।   মহাকাশ ভ্রমণ  ডেনিশ টিটো কৈশোর থেকেই মহাকাশ ভ্রমণের স্বপ্ন দেখতেন। "আমার স্বপ্ন মৃত্যুর আগে মহাকাশ ভ্রমণ করা, ইউরি গ্যাগারিনের মহাকাশ ভ্রমণের পর থেকেই আমি এ স্বপ্ন দেখছি" তিনি বলেন। মীরকরপ (MirCorp) নামক একটি মহাকাশ বিষয়ক প্রতিষ্ঠানের বান্যিজিক মহাকাশযানে রাশিয়ান ফেডারেল মহাকাশ সংস্থা ডেনিশ টিটোকে যাত্রী হিসাবে নির্বাচিত করে। মহাকাশ ভ্রমণের পূর্বে তিনি স্টার সিটি কমপ্লেক্সে প্রশিক্ষণ গ্রহণ করেন। নাসার সেসময়ের প্রশাসক ড্যানিয়েল গোলডিন ডেনিস টিটোর ভ্রমণের বিরোধিতা করেন, তিনি মনে করতেন মহাকাশ পর্যটকদের জন্য উপযুক্ত স্থান নয়। ডেনিশ টিটো জনসন মহাকাশ কেন্দ্রে প্রশিক্ষণের জন্য গেলে তাকে নাসার পক্ষ থেকে প্রশিক্ষণ দিতে অস্বীকৃতি জানানো হয়। ২০০১ সালের ২৮শে এপ্রিল, তিনি সোয়াজ টিএম-৩২ মহাকাশযানে প্রথম পর্যটক হিসাবে মহাকাশ ভ্রমণ করেন। তিনি সেখানে ৭দিন, ২২ঘণ্টা, ৪মিনিট অবস্থান করেন এবং ১২৮ বার পৃথিবীকে প্রদক্ষিণ করেন। তিনি সেখানে বেশ কিছু বৈজ্ঞানিক পরীক্ষা করেন যা তার কোম্পানির জন্য উপকারি হবে বলে তিনি মনে করেন। এ ভ্রমণের জন্য তিনি ২০ মিলিয়ন আমেরিকান ডলার খরচ করেন। ডেনিশ টিটো মহাকাশে ভ্রমণ করা ৪১৫তম ব্যক্তি।   আরও দেখুন   নাম অনুসারে মহাকাশ ভ্রমণকারীদের তালিকা   আরও পড়ুন   Klerkx, Greg. Lost in Space, The Fall of NASA. Random House: New York. 2004.    তথ্যসূত্র    বহিঃসংযোগ   টিটো মহাকাশচারী বিবিসি ওয়েবসাইট (২০০৬ এ্র ফেব্রুয়ারিতে প্রকাশিত)  ডেনিস টিটোর মহাকাশযানের জীবনী  বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:আমেরিকান অর্থ ম্যানেজার বিষয়শ্রেণী:মহাকাশ পর্যটক বিষয়শ্রেণী:রেনসেলেয়া পলিটেকনিক ইনস্টিটিউটের প্রাক্তন শিক্ষার্থী বিষয়শ্রেণী:ইতালীয় বংশোদ্ভূত মার্কিন নাগরিক বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
মাতাউতু হল সামোয়ার লেফাগার বৃহৎ ঐতিহ্যবাহী বসতির একটি গ্রাম। গ্রামটি উপোলু দ্বীপের দক্ষিণ-পশ্চিম উপকূলে অবস্থিত এবং এটি লেফাগা মা ফালেসিলা নির্বাচনী নির্বাচনী এলাকা (ফাইপুলে জেলা) এর অংশ যা বৃহত্তর আ'আনা রাজনৈতিক জেলার অংশ।  গ্রামটির জনসংখ্যা ৯৭২ জন।  এটি ছিল গ্যারি কুপার অভিনীত রিটার্ন টু প্যারাডাইস চলচ্চিত্রের অবস্থান।  সামোয়াতে মাতাউতু নামে বেশ কয়েকটি গ্রাম এবং ভৌগোলিক এলাকা রয়েছে।   তথ্যসূত্র   বিষয়শ্রেণী:আ'আনার জনবহুল স্থান
thumb|সুরাইয়া পাকজাদ সুরাইয়া পাকজাদ একজন আফগান নারী মানবাধিকার কর্মী। ১৯৯৮ সালে তিনি ভয়েস অব উইমেন প্রতিষ্ঠা করেন, যেটা মেয়েদের পড়াশোনা ও শিক্ষা কার্যক্রম দিয়ে যাত্রা শুরু করে এবং এখন আশ্রয়, পরামর্শদান ও চাকরির প্রশিক্ষণ প্রদান করেন। তালেবানের জন্য ২০০১ সাল পর্যন্ত এই সংস্থা গোপনে কাজ করে ।  বস্তুত, পড়া শেখানো মেয়েরা যাতে ধরা না পরে সেই ভয়ে তাদের বই পুড়িয়ে ফেলা হয়েছিল। ২০০১ সালে ভয়েস অব উইমেন একটি আনুষ্ঠানিক এনজিও হিসেবে নামকরণ করা হয় এবং ২০০২ সালে এটি আনুষ্ঠানিকভাবে আফগানিস্তান সরকারের দ্বারা নিবন্ধিত হয়। এটি আফগানের সংবিধান বিকাশে সাহায্য করেছে।  পাকজাদ ২০০৮ সালে যুক্তরাষ্ট্রের সেক্রেটারি অব স্টেট থেকে আন্তর্জাতিক সাহসী নারী পুরস্কার লাভ করেন  এবং একটি "মালালির পদক" একই সালে আফগানিস্তানের রাষ্ট্রপতির কাছ থেকে লাভ করেন। তিনি ২০০৯ সালে টাইম-১০০ তালিকায় ছিলেন।  ২০১০ সালে তিনি ইউনিভার্সিটি অব পেনসিলভানিয়া থেকে সম্মানসূচক ডক্টরেট ডিগ্রি এবং বার্লিংটন কান্ট্রি কলেজ থেকে স্নাতক সম্মানসূচক এসোসিয়েট অব আর্টস ডিগ্রি লাভ করেন, পাশাপাশি ক্লিনটন গ্লোবাল সিটিজেন অ্যাওয়ার্ডও লাভ করেন। ২০১১ সালে নিউজউইক তাকে ১৫০ উইমেন হু শেক দ্য ওয়ার্ল্ড নামে অভিহিত করে। ২০১২ সালে তিনি এ্যাসট্রিয়া ফিমেল লিডারশীপ ফাউন্ডেশন ইন জার্মান থেকে বছরের নারী নেতৃত্বের পুরস্কার পান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:নারী মানবাধিকার কর্মী বিষয়শ্রেণী:আফগান নারী অধিকার কর্মী
২০০৮ গ্রীষ্মকালীন অলিম্পিকে হেভিওয়েট প্রতিযোগিতা ছিল দ্বিতীয় সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা হেভিওয়েট শ্রেণীভুক্ত হত, যারা ৯১ কিলোগ্রাম (২০০.৬ পাউন্ড) থেকে কম ওজনের।  অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।   পদকবিজয়ী  ব্রোঞ্জ   সময়সূচী  সমস্ত সময় ‎চীন প্রমাণ সময় (ইউটিসি+৮)  তারিখ সময় রাউন্ড১৩ই আগস্ট, ২০০৮, বুধবার  ১৫:০০-১৭:০০  || ১৬জনের রাউন্ড১৭ই আগস্ট, ২০০৮, রবিবার  ২১:০০-২২:০০  ||  কোয়ার্টার ফাইনাল২২শে আগস্ট, ২০০৮, শুক্রবার  ১৫:৩০-১৬:০০  ||   সেমিফাইনাল২৩শে আগস্ট, ২০০৮ শনিবার  ২১:২০-২১:৪০  ||style=background:lemonchiffon|   ফাইনাল লড়াই    ড্র   ফাইনাল    ঊর্ধাংশ    নিম্নাংশ    আরও দেখুন   ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - হেভিওয়েট   বহিঃসংযোগ   AIBA   ফলাফল  বিষয়শ্রেণী:২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ
__TOC__  ২৮ মে ২০২২  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  প্রথম দুটি অ্যাকাউন্ট স্প্যামিং এর জন্য বাধাপ্রাপ্ত হবার পর তৃতীয় অ্যাকাউন্ট খুলে একই কাজ করছেন — AKanik 💬 ০৫:২৬, ২৮ মে ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  একই ব্যবহারকারী, বাধা দেওয়া হল। রিয়াজ (আলাপ) ০৭:০৪, ২৮ মে ২০২২ (ইউটিসি)  ৩১ মে ২০২২  সন্দেহভাজন সকপাপেট     আরেকটি অ্যাকাউন্ট, একই কাজ — AKanik 💬 ০৬:৪৪, ৩১ মে ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বাধা দেওয়া হল - রিয়াজ (আলাপ) ০৯:০৯, ৩১ মে ২০২২ (ইউটিসি)  ৯ জুন ২০২২  সন্দেহভাজন সকপাপেট     একই কাজ — AKanik 💬 ০৫:৫০, ৯ জুন ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বাধাপ্রদান ও ট্যাগ করা হল। রিয়াজ (আলাপ) ০৬:৩৯, ৯ জুন ২০২২ (ইউটিসি)  ১১ জুলাই ২০২২  সন্দেহভাজন সকপাপেট     মনের মতো মানুষ পাইলাম না নিবন্ধে নিজের নাম যুক্ত করেছে। মেহেদী আবেদীন ১৭:৩৩, ১১ জুলাই ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বিশেষ:অবদান/103.135.210.16/31 আইপি রেঞ্জকে ধ্বংসপ্রবণতার জন্য বাধা দেওয়া হয়েছে। ব্যবহারকারী পরীক্ষকরা সাধারণত আইপি পরীক্ষা করেন না বা আইপি পরীক্ষার ফলাফল প্রকাশ করেন না। — ইয়াহিয়া (আলাপ • অবদান) - ১৮:০৭, ১১ জুলাই ২০২২ (ইউটিসি)  ১৭ সেপ্টেম্বর ২০২২  সন্দেহভাজন সকপাপেট     নিজের নামে ধোঁকাবাজির মাধ্যমে নিবন্ধ তৈরি করেছে। মেহেদী আবেদীন ১২:৩১, ১৭ সেপ্টেম্বর ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বাধাদান ও ট্যাগ করা হলো। রিয়াজ (আলাপ) ১২:৩৪, ১৭ সেপ্টেম্বর ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  আফতাবুজ্জামান (আলাপ) ১৭:৩৮, ৩০ মে ২০২৪ (ইউটিসি) কাঁটা   – (অপসারণের প্রস্তাবনা দেখুনলগ দেখুন) ()  কাঁটা → কাঁটা (ছোটগল্প) অপ্রয়োজনীয় পুনর্নির্দেশ, কারণ বাংলায় কাঁটা শব্দটি সাধারণত "গাছের কাঁটা", "ঘড়ির কাঁটা" ইত্যাদি অর্থে ব্যবহার করা হয় এবং ছোটগল্প বা চলচ্চিত্র এর প্রাথমিক বিষয় (primary topic) নয়। এসবিবি১৪১৩ (আলাপ • অবদান • অনুবাদ করা নিবন্ধ) ১৭:৩২, ৩০ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব| লন্ডন শহরের বেভিস মার্কস উপাসনালয়ের উপর শিলালিপিটি ৫৪৬১ সৃষ্টাব্দ এবং সাধারণ বর্ষপঞ্জিটি ১৭০১ সালের তারিখ দেখাচ্ছে। সাধারণ বর্ষপঞ্জি হল একটি বর্ষপঞ্জি, বা সম্ভবত বিভিন্ন বর্ষপঞ্জির মধ্যে অন্যতম, যা একটি দেশের মধ্যে বেসামরিক, সরকারি বা প্রশাসনিক উদ্দেশ্যে ব্যবহৃত হয়। বেসরকারি বর্ষপঞ্জি প্রায় সবসময় মানুষ এবং বেসরকারি সংস্থা দ্বারা সাধারণ উদ্দেশ্যে ব্যবহৃত হয়।  সর্বাধিক বিস্তৃত সাধারণ বর্ষপঞ্জি ও জনসাধারণের আন্তর্জাতিক আদর্শ হল গ্রেগরীয় বর্ষপঞ্জি। এই বর্ষপঞ্জিটি ক্যাথলিক চার্চ ও পোপতন্ত্রের সাথে যুক্ত হলেও সুবিধার জন্য এটি অনেক ধর্মনিরপেক্ষ এবং অ-খ্রিস্টীয় দেশ দ্বারা গৃহীত হয়েছে যদিও কিছু দেশ অন্য বর্ষপঞ্জিও ব্যবহার করে।   বিশ্বব্যাপী সাধারণ বর্ষপঞ্জি  ২০২১ সাল পর্যন্ত বিশ্বের ১৬৮টি দেশ তাদের একমাত্র সাধারণ বর্ষপঞ্জি হিসেবে গ্রেগরীয় বর্ষপঞ্জি ব্যবহার করেছে।  চারটি দেশ গ্রেগরীয় বর্ষপঞ্জি গ্রহণ করেনি: আফগানিস্তান ও ইরান (যারা সৌর হিজরি বর্ষপঞ্জি ব্যবহার করে), ইথিওপিয়া (ইথিওপীয় বর্ষপঞ্জি), এবং নেপাল (বিক্রম সংবৎ ও নেপাল সংবৎ)।  চারটি দেশ গ্রেগরীয় বর্ষপঞ্জির একটি পরিবর্তিত সংস্করণ ব্যবহার করে (খ্রিস্টাব্দের বদলে ভিন্ন সাল): জাপান (জাপানি বর্ষপঞ্জি), উত্তর কোরিয়া (উত্তর কোরীয় বর্ষপঞ্জি), তাইওয়ান (মিঙ্গু বর্ষপঞ্জি), এবং থাইল্যান্ড (থাই সৌর বর্ষপঞ্জি)। পূর্বের তিনটি দেশে খ্রিস্টাব্দেরও ব্যবহার রয়েছে।  আঠারোটি দেশ গ্রেগরীয় বর্ষপঞ্জির পাশাপাশি আরেকটি বর্ষপঞ্জি ব্যবহার করে: আলজেরিয়া (চন্দ্র হিজরি বর্ষপঞ্জি), বাংলাদেশ (বাংলা বর্ষপঞ্জি), মিশর (চন্দ্র হিজরি বর্ষপঞ্জি ও কিবতীয় বর্ষপঞ্জি), ভারত (ভারতীয় জাতীয় বর্ষপঞ্জি), ইরাক (চন্দ্র হিজরি বর্ষপঞ্জ), ইসরায়েল (হিব্রু বর্ষপঞ্জি), জর্ডান, লিবিয়া, মৌরিতানিয়া, মরক্কো (চান্দ্র হিজরি বর্ষপঞ্জি), মায়ানমার (বর্মী বর্ষপঞ্জি), ওমান, পাকিস্তান, সৌদি আরব, সোমালিয়া, তিউনিসিয়া, সংযুক্ত আরব আমিরাত এবং ইয়েমেন (চান্দ্র হিজরি বর্ষপঞ্জি)।   আরও দেখুন    বর্ষপঞ্জির তালিকা  চীনা বর্ষপঞ্জি  ইরানি বর্ষপঞ্জি   তথ্যসূত্র   বিষয়শ্রেণী:বর্ষপঞ্জি
ইভানা  (জন্ম নাম আলেনা শাজি) হলেন একজন ভারতীয় অভিনেত্রী, যিনি মূলত তামিল চলচ্চিত্রে কাজ করেন, পাশাপাশি তিনি কয়েকটি মালয়ালম এবং তেলুগু ছবিতেও কাজ করেছেন। বেশ কয়েকটি মালয়ালম ছবিতে শিশুশিল্পী হিসেবে তিনি অভিনয় করা শুরু করেছিলেন। এরপর তিনি নাচিয়ার (২০১৮) ছবিতে প্রধান চরিত্রে অভিনয় করেন এবং লাভ টুডে (২০২২) ছবিতে নিকিতা চরিত্রে অভিনয় করে দর্শকদের কাছে সুপরিচিত হন।   কর্মজীবন  ইভানা মালয়ালম চলচ্চিত্র জগতে শিশু অভিনেত্রী হিসেবে নিজের কর্মজীবন শুরু করেন, সেই সময় তিনি আলেনা নামে পরিচিত ছিলেন। মাস্টার্স (২০১২) ছবিতে তিনি সহ-অভিনেতা ছিলেন। এর তিন বছর পর তিনি রানী পদ্মিনী (২০১৫) ছবিতে কাজ করেন। তিনি তারপরে প্রধান চরিত্রের কন্যা হিসাবে অনুরাগা কারিক্কিন ভেল্লাম (২০১৬) চলচ্চিত্রে একটি মুখ্য ভূমিকায় অভিনয় করেন। পরিচালক বালা অনুরাগা কারিক্কিন ভেল্লাম সম্পর্কে অনলাইনে একটি সংবাদ নিবন্ধ দেখেছিলেন এবং পরবর্তীতে তাঁর তামিল চলচ্চিত্র নাচিয়ার (২০১৮)-এ আলিনাকে অভিনয়ের জন্য বেছে নিয়েছিলেন। সেখানে জ্যোতিকা এবং জিভি প্রকাশ কুমার গুরুত্বপূর্ণ ভূমিকায় ছিলেন। বালা অনুরোধ করেছিলেন যে আলেনার এমন একটি মঞ্চ নাম ব্যবহার করা উচিত যা তামিল দর্শকদের জন্য উচ্চারণ করা সহজ হবে। তাঁর সম্পর্কিত এক বোনের পরামর্শে তিনি ইভানা নামটি চূড়ান্ত করেন। তাঁর ভূমিকার প্রস্তুতি নেওয়ার জন্য, তিনি কিছু তামিল ভাষার ক্লাস গ্রহণ করেছিলেন। তাঁর সহ-অভিনেতারা কিছু দৃশ্যের চিত্রগ্রহণের সময় তাঁকে সহায়তা করেছিলেন এবং মতামত দিয়েছিলেন। একজন অল্পবয়সী, নিষ্পাপ মেয়ে আরাসির চরিত্রে অভিনয় করে, ইভানা তাঁর অভিনয়ের প্রশংসা পেয়েছিলেন। Sify.com উল্লেখ করেছে যে "একটি সুন্দর সতেজ মুখ এবং বড় বড় অভিব্যক্তিপূর্ণ চোখ দিয়ে, ইভানা সম্পূর্ণরূপে বিশ্বাসযোগ্য আরাসি তৈরি করেছেন"। একইভাবে, দ্য ইন্ডিয়ান এক্সপ্রেসের সমালোচকরা উল্লেখ করেছেন যে ইভানা "একটি চিত্তাকর্ষক অভিষেক" করেছেন, অন্যদিকে ইন্ডিয়া টুডে বলেছে যে ইভানা "চমৎকার অভিনয়" করেছেন এবং তাঁর "অভিব্যক্তিগুলি আনন্দদায়ক এবং বেশ বিশ্বাসযোগ্য"।   টেলিভিশন  বছর টেলিভিশন অনুষ্ঠানের নাম ভূমিকা নেটওয়ার্ক ২০২৪ সুপার সিঙ্গার মরশুম ১০ অতিথি স্টার বিজয়   চলচ্চিত্র তালিকা  +ইভানার চলচ্চিত্রের তালিকা বছর শিরোনাম ভূমিকা(গুলি) ভাষা মন্তব্য ২০১২ মাস্টার্স তরুণ দক্ষ মালয়ালম মালায়ালাম অভিষেক ২০১৫ রানী পদ্মিনী তরুণী রানি মালয়ালম ২০১৬ অনুরাগা কারিক্কিন ভেল্লাম অনু রঘু মালয়ালম ২০১৮ নাচিয়ার কোট্টাইরাসি (আরাসি) তামিল তামিল অভিষেক ২০১৯ হিরো মাথি তামিল ২০২২ লাভ টুডে নিকিতা তামিল ২০২৩ এলজিএম: লেট'স গেট ম্যারেড মীরা তামিল মাথিমারান মাথি তামিল ২০২৪ কালভান বালামণি তামিল ২০২৫ ড্রাগন হরিণী তামিল ক্ষণস্থায়ী উপস্থিতি    চৈত্রা তেলুগু তেলুগু অভিষেকচিত্রগ্রহণ   পুরস্কার এবং মনোনয়ন  +ইভানার পুরস্কার এবং মনোনয়নের তালিকা বছর পুরস্কার বিভাগ চলচ্চিত্র ফলাফল তথ্যসূত্র ২০১৯ ৮ম সিমা পুরস্কার সেরা নবাগত অভিনেত্রী নাচিয়ার|    ফিল্মফেয়ার অ্যাওয়ার্ডস সাউথ      তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি
রথারহ্যাম শো ধর্ষক হল ইংল্যান্ডের দক্ষিণ ইয়র্কশায়ারের মেট্রোপলিটন বরো রথারহ্যাম থেকে দোষী সাব্যস্ত ব্রিটিশ ধারাবাহিক ধর্ষক জেমস লয়েডকে দেওয়া একটি গণমাধ্যম বিশেষণ। তার শিকারদের আক্রমণ করার পর, লয়েড ট্রফি হিসাবে রাখার জন্য তাদের জুতো এবং গহনা চুরি করে নিত। লয়েড ১৯৮০ এর দশকে সক্রিয় ছিল বলে জানা গেছে, এবং ২০০৬ সালে একটি পারিবারিক ডিএনএ প্রোফাইল তাকে অপরাধের সাথে যুক্ত করার পরে গ্রেপ্তার করা হয়। সে চারটি ধর্ষণ এবং দুটি ধর্ষণের চেষ্টার জন্য দোষ স্বীকার করে এবং তাকে পনের বছরের কারাদণ্ড দেওয়া হয়।   অপরাধ  ১৯৮০-এর দশকে কমপক্ষে চার বছর ধরে একজন ব্যক্তি কমপক্ষে চারজন একাকী নারীকে হিংস্রভাবে আক্রমণ করে এবং ধর্ষণ করে এবং রথারহ্যাম এলাকায় কমপক্ষে দুজনকে লাঞ্ছিত করার চেষ্টা করে। তার শিকারদের বয়স ১৮ থেকে ৫৪ এর মধ্যে ছিল এবং সাধারণত বাইরে রাত কাটিয়ে ভোরের দিকে ফেরার সময় তারা আক্রান্ত হয়েছে। হামলার সময় অপরাধী মুখোশ ব্যবহার করত এবং তার শিকারদের বেঁধে রাখার জন্য মোজা এবং আঁটসাঁট পোশাক বহন করত।  অপরাধী সবসময় তার শিকারদের কাছ থেকে জুতা চুরি করত; সে প্রায়শই তাদের গহনা এবং সুগন্ধি চুরি করত।    যদিও বেশ কয়েকজন সন্দেহভাজনকে সেই সময় শনাক্ত করা হয়েছিল এবং জেরা করা হয়েছিল, কিন্তু শেষ অবধি মামলাটি শীতল হয়ে যায়। বিবিসি টেলিভিশনের অনুষ্ঠান ক্রাইমওয়াচে এই অপরাধগুলো তুলে ধরা হয়, যার ফলে কর্তৃপক্ষকে ৩৫০ জনের নাম প্রদান করা হয়। যাদের নাম উল্লেখ করা হয়েছিল তাদের মধ্যে লয়েড ছিল না।   তদন্ত পুনরায় চালু করা  জেনেটিক প্রোফাইলিং এবং ফরেনসিক বিজ্ঞানের অগ্রগতির পরে, সাউথ ইয়র্কশায়ার পুলিশ ২০০১ সালে মামলাটি পুনরায় চালু করে। তদন্তকারীরা তাদের ডিএনএ প্রোফাইলের উপর ভিত্তি করে ধর্ষকের সাথে সম্ভাবিত সম্পর্ক যুক্ত মাত্র ৪০ জনের কিছু বেশি ব্যক্তির একটি তালিকা তৈরি করে। পুলিশ লয়েডের বোনের সাথে কথা বলেছিল, যিনি আগে মদ্যপান করে গাড়ি চালানোর অপরাধের পরে ডিএনএ নমুনা দিয়েছিলেন। পুলিশ তার বিরুদ্ধে তদন্ত করছে জানতে পেরে লয়েড নিজেকে ফাঁসি দেওয়ার চেষ্টা করে।  তার ছেলে তাকে দেখতে পেয়ে গেলে তার আত্মহত্যার চেষ্টা ব্যর্থ হয়।  জেমস লয়েড যে সময়ে পুলিশের দৃষ্টি আকর্ষণ করেছিল, তখন সে দক্ষিণ ইয়র্কশায়ারের থুরন্সকো গ্রামে বসবাসকারী, বিবাহিত এবং দুই সন্তানের পিতা। সে ডিয়ারনে ভ্যালি প্রিন্টার্সের একজন ব্যবস্থাপক ছিল, এটি ডিয়ারনের ওয়াথের একটি মুদ্রণ সংস্থা। পুলিশ তার বাড়ি এবং তার পরিচালিত প্রিন্টিং ফার্মে অভিযান চালিয়ে ১০০ জোড়ারও বেশি নতুন এবং ব্যবহৃত মহিলাদের জুতা খুঁজে পায়, সেইসাথে শত শত আঁটসাঁট পোশাক এবং স্টকিংস খুঁজে পায়।  পুলিশ "দ্য পারফেক্ট ভিকটিম" শিরোনামের একটি নথিও খুঁজে পেয়েছে, যেখানে লয়েডের অপরাধের সাথে মেলে এমন অপরাধের বিস্তারিত বিবরণ রয়েছে, যদিও এটি লয়েড লিখেছিল কিনা তা স্পষ্ট নয়।  তথ্যসূত্র   বিষয়শ্রেণী:ইংল্যান্ডে নারীর প্রতি সহিংসতা বিষয়শ্রেণী:১৯৮০-এর দশকে ধর্ষণ বিষয়শ্রেণী:নারীর প্রতি সহিংসতার ঘটনা বিষয়শ্রেণী:ইয়র্কশায়ারে ধর্ষণ বিষয়শ্রেণী:রদারাম বিষয়শ্রেণী:যৌন বস্তুকাম
দীপশিখা মেটি স্কুল হল বাংলাদেশের একটি শিক্ষাপ্রতিষ্ঠান যেটি দিনাজপুর জেলার বিরল উপজেলার মঙ্গলপুর ইউনিয়নের রুদ্রপুর গ্রামে অবস্থিত। বিদ্যালয়টির ভবন আগা খান স্থাপত্য পুরস্কার ও কারি স্টোন নকশা পুরস্কার জিতেছে।  ইতিহাস বিরল উপজেলার রুদ্রাপুর গ্রামে কোন শিক্ষাপ্রতিষ্ঠান না থাকার দরুন ১৯৯৯ সালের ১ সেপ্টেম্বর একটি বিদ্যালয় গড়ে তোলে। বর্তমানে বিদ্যালয়টিতে শিশু থেকে দশম শ্রেণী পর্যন্ত পড়ানো হয়।  ভবন ২০০৫ সালের সেপ্টেম্বর মাসে বিরল উপজেলার রুদ্রাপুর গ্রামে মেটির মাটির স্কুলঘর নির্মাণ শুরু হয়। জার্মানির "শান্তি" নামের এক দাতাসংস্থা একাজে অর্থায়ন করে। অস্ট্রিয়ার লিজ বিশ্ববিদ্যালয়ের শিক্ষার্থীরা দীপশিখা প্রকল্পের কর্মীরা ইমারতটি নির্মাণের সাথে যুক্ত ছিলেন। জার্মান স্থপতি অ্যানা হেরিঙ্গার ও এইকে রোওয়ার্গ এই ইমারতটির নকশা করেন।  ইমারতটি নির্মাণে ব্যবহার করা হয়েছে মাটি, খড়, বালু ও বাঁশ, দড়ি, খড়, কাঠ, টিন, রড, ইট ও সিমেন্ট। মাটি ও খড় মেশানো কাদা দিয়ে তৈরি করা হয়েছে এর দেয়াল  দেয়ালের ভিতের ওপর দেওয়া হয়েছে আর্দ্রতারোধক।  ইমারতটির দেয়ালের প্লাস্টারে ব্যবহার করা হয়েছে মাটি ও বালু। মেঝের প্লাস্টারের জন্য পামওয়েল ও সাবানের পেস্ট ব্যবহার করা হয়েছে। ইমারতটিতে বাইরে থেকে প্লাস্টার করা হয় নি।  ইমারতটির ৯ ফুট উচ্চতার ওপরে প্রথম তলায় ছাদ হিসেবে বাঁশ বিছিয়ে ও বাঁশের চাটাই দিয়ে মাটির আবরণ দেওয়া হয়েছে। ১০ ফুট উচ্চতার ওপরে দোতলার ছাদে বাঁশের সাথে কাঠ ব্যবহার করা হয়েছে। ওপরে বৃষ্টির পানি প্রতিরোধ করার জন্য দেওয়া হয়েছে টিন। কোথাও ইট ব্যবহার করা না হলেও ঘরের কাঠামো হিসেবে ইট ব্যবহার করা হয়েছে।  ইমারতটি নির্মাণে জার্মানি ও অস্ট্রিয়ার ১০ জন শিক্ষার্থীর সাথে ১৯ জন স্থানীয় শ্রমিক যুক্ত ছিলেন। শিক্ষাপ্রতিষ্ঠানটির ভবন মাটির তৈরি একটি দোতলা ভবন যার আয়তন ৮,০০০ বর্গফুট। ভবনটি নির্মাণে ব্যয় হয়েছে ১৭ লাখ টাকা।  পুরস্কার ২০০৮ সালে ইমারতটি আগা খান স্থাপত্য পুরস্কার জিতেছিল। "Nine projects receive 2007 Aga Khan Award for Architecture" , Aga Khan Development Network. Retrieved 12 March 2012. এছাড়া, আনা হেরিংগার ২০০৯ সালে ইমারতটি নকশা করার জন্য কারি স্টোন নকশা পুরস্কারে ভূষিত হন।2009 Curry Stone Design Prize ,   Retrieved 13 March 2012.  তথ্যসূত্র  বহিঃসংযোগ  বিষয়শ্রেণী:দিনাজপুর জেলার বিদ্যালয় বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
৩ কন্যা (২০১২) একটি বাংলা মনস্তাত্ত্বিক থ্রিলারবিষয়ক চলচ্চিত্র। অগ্নিদেব চ্যাটার্জী এই চলচ্চিত্র পরিচালনা করেন। তিন জন মেয়ের গল্প নিয়ে এই চলচ্চিত্র। তিন জন মেয়ের চরিত্রে অভিনয় করেছেন ঋতুপর্ণা সেনগুপ্ত, অনন্যা চ্যাটার্জী ও উন্নতি দেভেরা। ২০১২ সালে চলচ্চিত্রটি মুক্তি পায়।   কাহিনী অপর্ণা, দামিনী ও ন্যান্সি নামক তিন জন নারীর কাহিনী নিয়ে এই চলচ্চিত্র। অপর্ণা একজন সাংবাদিক। তিনি সন্দেহ করেন যে তার স্বামী, একজন আইপিএস অফিসার, তার সাথে দামিনীর কোন সম্পর্ক আছে। অপর্ণার স্বামীকে অপহরণ করা হয়। তিনি দামিনীর সাথে দেখা করতে যান। এভাবে দামিনীর সাথে তার সম্পর্ক তৈরী হয়। ন্যান্সি একজন কল-গার্ল, তাকে ধর্ষণ করা হয়। তিনি স্থানীয় প্রশাসনের কাছে একটি অভিযোগ দায়ের করেন, কিন্তু কোন লাভ হয় না। তারপর তিনি একটি সংবাদ চ্যানেলের কাছে যান, সেখানে অপর্ণা সাংবাদিকতা করেন। অপর্ণা তাকে ন্যায়বিচার পাওয়ার ব্যাপারে সহায়তা করার প্রতিজ্ঞা করে।   অভিনয়  প্রধান চরিত্র  অপর্ণা দত্ত হিসেবে ঋতুপর্ণা সেনগুপ্ত  ন্যান্সি সেন হিসাবে অনন্যা চ্যাটার্জী  দামিনী মিশ্র হিসাবে উন্নতি দেভারা  সুভাষ সেন হিসাবে রজতভ দত্ত  রাজতাভ দত্ত হিসেবে সুদীপ মুখোপাধ্যায়  বিশ্বনাথ ব্যানার্জি হিসাবে বিপ্লব চ্যাটার্জী  কালী বাবু হিসেবেশংকর চক্রবর্তী   অরিজিত দা হিসেবে সুমন ব্যানার্জী  ভিকি হিসবে অনন্যা ব্যানার্জী  ঝাড়ুদার হিসেবে জয়দ্বীপ চক্রবর্তী  সহকারী চরিত্র  শুভাশিষ মুখোপাধ্যায়  বিশ্বনাথবসু  অরিন্দম শীল  বিক্রম চট্টোপাধ্যায়  অতিথি চরিত্র একটি বিশেষ অতিথি চরিত্রে অভিনয় করেনঃ   বসু   আরও দেখুন   মাটির ময়না  মুক্তির কথা  তাহাদের কথা   তথ্যসূত্র   বহিঃসংযোগ    বিষয়শ্রেণী:২০১২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:এলজিবিটিকিউ সম্পর্কিত থ্রিলার চলচ্চিত্র